# FAKULTA PODNIKOVÉHO MANAŽMENTU

# EKONOMICKÁ UNIVERZITA v Bratislave



##### správa o činnosti akademického senátu

# Fakulty podnikového manažmentu

**za rok 2013**

**Marec 2014**

V zmysle zákona 131/2002 o vysokých školách a o zmene a doplnení niektorých zákonov, tiež Zákona č. 363/2007 Z.z. a Zákona z 13.12.2012, podľa §9, ods. r) Akademický senát Fakulty podnikového manažmentu, EU v Bratislave (ďalej len AS FPM, EU Ba) predkladá túto Správu o činnosti AS FPM, EU Ba za rok 2013:

Senát pozostáva z 15 členov. Komora učiteľov je zastúpená 10 členmi (učitelia z jednotlivých katedier fakulty), študentskú komoru tvorí 5 študentov fakulty.

Činnosť AS FPM, EU Ba bola sústredená najmä na prerokovanie a schvaľovanie tých rozhodujúcich materiálov resp. dokumentov, ktoré súviseli s celkovým chodom, napredovaním fakulty a jej katedier. Obsahovo to boli najmä tieto materiály či dokumenty:

1. **Rozpis rozpočtu FPM EU v Bratislave na r. 2013**

* Rozpis rozpočtu FPM EU v Bratislave na r. 2013 bol vypracovaný podľa schváleného Rozpisu rozpočtu EU v Bratislave na rok 2013 AS EU v Bratislave uviedla ho Ing. Ž. Dunová, tajomníčka FPM EU v Bratislave, prizvaná na rokovanie AS FPM. Rozpis rozpočtu vychádzal zo skutočností predchádzajúceho roka a so zohľadnením nových požiadaviek.
* V diskusii k materiálu sa vyjadrili: prof. Ing. H. Majdúchová, CSc., prof. Ing. A. Dupaľ, CSc, prof. Ing. Ľ. Szabo, CSc. a Ing. Ž. Dunová. Konštatovaná bola nízka hodnota jednotlivých položiek rozpočtu.
* K predloženému materiálu neboli vznesené iné závažnejšie pripomienky.

# *Uznesenie 1: AS FPM prerokoval a schválil Rozpis rozpočtu FPM EU v Bratislave na rok 2013 bez pripomienok.*

Priebeh hlasovania: jednomyseľne

1. **Výročná správa o hospodárení FPM EU v Bratislave za r. 2012**

* Predloženú správu uviedla Ing. Ž. Dunová, tajomníčka FPM EU v Bratislave, prizvaná na rokovanie AS FPM. Vysvetlila prenos finančných prostriedkov z roku 2012 na rok 2013, pričom uvedené finančné prostriedky boli v roku 2013 vyčerpané na pôvodný účel.
* V diskusii vystúpila doc. Ing. O. Miková, CSc., prof. Ing. A. Dupaľ, CSc., Ing. Ž. Dunová.
* K predloženej výročnej správe neboli vznesené žiadne výhrady.

*Uznesenie 2: AS FPM EU v Bratislave prerokoval a schválil Výročnú správu o hospodárení FPM EU v Bratislave za rok 2012 bez pripomienok.*

Priebeh hlasovania: jednomyseľne

1. **Správa o činnosti FPM EU v Bratislave za r. 2012**

* Správu o činnosti FPM EU v Bratislave uviedol prof. Ing. Ľuboslav Szabo, CSc., dekan FPM prizvaný na rokovanie AS FPM. Správa o činnosti FPM EU v Bratislave za rok 2012 bola predložená AS FPM na schválenie po prerokovaní vo Vedeckej rade FPM EU v Bratislave.
* V diskusii neboli vznesené žiadne závažnejšie pripomienky.

***Uznesenie 3: AS FPM EU v Bratislave prerokoval a schválil Správu o činnosti FPM EU v Bratislave za rok 2012 bez pripomienok.***

Priebeh hlasovania: jednomyseľne.

**4. Štatút FPM EU v Bratislave**

**-** O Štatúte FPM EU v Bratislave informoval prof. Ing. P. Markovič, PhD., prodekan FPM EU v Bratislave. Zmeny súviseli so zmenami Zákona o vysokých školách. Úpravy sa týkali predovšetkým externého štúdia. Štatút FPM EU v Bratislave je v súlade so schváleným štatútom EU v Bratislave, jeho účinnosť je od septembra 2013.

- V diskusii neboli vznesené žiadne závažnejšie pripomienky.

***Uznesenie 4: AS FPM EU v Bratislave prerokoval a schválil Štatút FPM EU v Bratislave bez pripomienok.***

Priebeh hlasovania: jednomyseľne.

**5. Organizačný poriadok FPM EU v Bratislave**

**-** Organizačnýporiadok FPM EU v Bratislave uviedol prof. Ing. P. Markovič, PhD., prodekan AS FPM EU v Bratislave. Jeho účinnosť platí od septembra 2013.

* V diskusii neboli vznesené žiadne závažnejšie pripomienky.

***Uznesenie 5: AS FPM EU v Bratislave prerokoval a schválil Organizačný poriadok FPM EU v Bratislave bez pripomienok.***

Priebeh hlasovania: jednomyseľne.

1. **Zásady výberového konania na obsadzovanie pracovných miest vysokoškolských učiteľov, pracovných miest výskumných pracovníkov, profesorov a docentov a funkcií vedúcich zamestnancov FPM EU v Bratislave**

* Materiál uviedol prof. Ing. A. Dupaľ, CSc., predseda AS FPM EU v Bratislave. Zásady výberového konania na obsadzovanie pracovných miest vysokoškolských učiteľov, pracovných miest výskumných pracovníkov, profesorov a docentov a funkcií vedúcich zamestnancov FPM EU v Bratislave sú zhodné na všetkých fakultách a boli spracované v súlade so Zásadami výberového konania EU v Bratislave.
* V diskusii neboli vznesené žiadne závažnejšie pripomienky.

***Uznesenie 6: AS FPM EU v Bratislave prerokoval a schválil Zásady výberového konania na obsadzovanie pracovných miest vysokoškolských učiteľov, pracovných miest výskumných pracovníkov, profesorov a docentov a funkcií vedúcich zamestnancov FPM EU v Bratislave bez pripomienok.***

Priebeh hlasovania: jednomyseľne.

1. **Spoločné zásady prijímacieho konania na FPM EU v Bratislave na ak. r. 2014/2015**

* Materiál uviedol prof. Ing. P. Markovič, PhD., prodekan AS FPM EU v Bratislave. Spoločné zásady prijímacieho konania na FPM EU v Bratislave sú zhodné so Spoločnými zásadami prijímacieho konania na EU v Bratislave, ktoré boli schválené na zasadnutí AS EU v Bratislave.
* V diskusii neboli vznesené žiadne závažnejšie pripomienky.

***Uznesenie 7: AS FPM EU v Bratislave prerokoval a schválil Spoločné zásady prijímacieho konania na FPM EU v Bratislave na ak. r. 2014/2015 bez pripomienok.***

Priebeh hlasovania: jednomyseľne.

1. **Študijný poriadok FPM EU v Bratislave**

* Materiál uviedol prof. Ing. P. Markovič, PhD., prodekan FPM EU v Bratislave. V študijnom poriadku boli zapracované zmeny najmä v súvislosti so zmenami na externej forme štúdia. Študijný poriadok FPM je v súlade so Študijným poriadkom EU v Bratislave.
* prof. Ing. H. Majdúchová, PhD. navrhla, aby súčasťou študijného poriadku sa v budúcnosti stal aj Etický kódex FPM, ktorý by zaväzoval ako študentov, tak aj učiteľov k správaniu sa v zmysle etických zásad.
* V diskusii neboli vznesené žiadne závažnejšie pripomienky.

***Uznesenie 8: AS FPM EU v Bratislave prerokoval a schválil Študijný poriadok FPM EU v Bratislave bez pripomienok.***

Priebeh hlasovania: jednomyseľne.

1. **Zásady volieb do AS FPM EU v Bratislave**

* Materiál uviedol prof. Ing. A. Dupaľ, CSc., predseda AS FPM EU v Bratislave. Predložený materiál je v súlade so Zásadami volieb do AS EU v Bratislave schválenými v AS EU v Bratislave.
* V diskusii neboli vznesené žiadne závažnejšie pripomienky.

***Uznesenie 9: AS FPM EU v Bratislave prerokoval a schválil Zásady volieb do AS FPM EU v Bratislave bez pripomienok.***

Priebeh hlasovania: jednomyseľne.

1. **Rokovací poriadok AS FPM EU v Bratislave**

* Materiál uviedol prof. Ing. A. Dupaľ, CSc., predseda AS FPM EU v Bratislave. Predložený materiál je v súlade s Rokovacím poriadkom AS EU v Bratislave, ktorý bol schválený v AS EU v Bratislave.
* V diskusii neboli vznesené žiadne závažnejšie pripomienky.

***Uznesenie 9: AS FPM EU v Bratislave prerokoval a schválil Zásady volieb do AS FPM EU v Bratislave bez pripomienok.***

Priebeh hlasovania: jednomyseľne.

V hodnotenom období odzneli na rokovaní AS FPM, EU Ba (najmä zo strany senátorov) niektoré názory či námety na ďalšie zdokonaľovanie práce v rámci fakulty, a to v súčinnosti a vzájomnej podpory členov senátu a vedenia fakulty na riešení niektorých (dlhšie pretrvávajúcich) problémov. Sú to hlavne:

1. Nevyhovujúci spôsob obstarávania. Dlhé termíny obstarávania na EU v Bratislave spôsobujú nielen zmenu cien špecifikácie predmetu obstarávania – hlavne u výpočtovej techniky. Nedostatky v danej súvislosti sú aj v zabezpečení ďalších základných potrieb na výučbu a vedecko-výskumnú činnosť.
2. Rešpektovanie a ochrana autorských práv učiteľov. V spolupráci s vedením fakulty hľadať spolu s právnym oddelením na EU v Bratislave a v súlade s autorským zákonom, vhodné formy, spôsoby na ochranu autorských práv učiteľov.
3. Zabezpečiť a v budúcnosti vypracovať „Etický kódex FPM, EU v Bratislave“. Ten by mal zaväzovať ako študentov, tak aj učiteľov k správaniu sa v zmysle etických zásad.

Záverom predloženej správy treba uviesť a zdôrazniť, že aj v roku 2013 členovia AS FPM, EU Ba oceňujú pozitívnu, aktívnu a podpornú spoluprácu s vedením fakulty a študentským parlamentom. Tlmočiť treba aj poďakovanie všetkým, ktorí sa v uvedenom období zaslúžili hlavne o pozitívne výsledky a napredovanie fakulty.

Bratislava, marec 2014 prof. Ing. Andrej Dupaľ, CSc.

predseda AS FPM